Leo Ferrier
Leo Henri Ferrier (Paramaribo, 14 septimber 1940 - dêre, 30 july 2006) wie in Nederlânsktalich skriuwer fan Surinaamsk komôf.

Libben en wurk
Ferrier wie de jongste soan fan Eugenie Lionarons en Johan Ferrier, de earste presidint fan Suriname. Hy wie in broer fan skriuwster Cynthia McLeod en healbroer fan Joan Ferrier en Kathleen Ferrier. Hy waard ûnderwizer, en ferfear yn 1961 nei Nederlân. Ferrier wurke as haadûnderwizer yn De Haach en Amsterdam, en studearre piano oan it konservatoarium yn Utert.

Hy debutearre as skriuwer yn 1968 mei de roman Atman. In jier letter folge El Sisilobi.

Letter hie Ferrier te lijen fan in depresje. Hy gie yn 1971 werom nei Suriname, dêr't er in skoft pianodosint oan de Folksmuzykskoalle wie. Fierders wie er oan it wurk yn it ûnderwiis en as stêfmeiwurker fan it  Surinaamsk Museum.

Leo Ferrier stoar mei 65 jier oan longemfyseem.

Bibliografy
 Atman (1968)
 El sisilobi, of het basisonderzoek (1969)
 50 jaar "Stichting Surinaams Museum"; 1947 - 29 april 1997 (1997; mei Laddy van Putten)

Oer Leo Ferrier
 , 'L.H. Ferrier'. Yn: Kritisch Lexicon van de Moderne Nederlandstalige Literatuur, ôfl. 33, maaie 1989. (mei wiidweidige bibliografy)
 , In Memoriam Leo Ferrier (1940-2006). Yn: Oso, Tijdschrift voor Surinamistiek, 25 (2006)

Surinaamsk ûnderwizer
Surinaamsk romanskriuwer
Surinaamsk publisist
Surinaamsk-Kreoalsk persoan
Persoan berne yn 1940
Persoan stoarn yn 2006